জামাইষষ্ঠীর দিন রাশি অনুযায়ী পরুন পোশাক, সুফল মিলবেই

ওয়েব ডেস্ক: কথায় বলে বাঙালির বারো মাসে তেরো পার্বণ। আর এই তেরো পার্বণের অন্যতম একটি পার্বণ হল জামাইষষ্ঠী। এদিন উৎসবের রঙে সেজে ওঠেন মেয়ে-জামাই। আবার এই একটি দিন শাশুড়ির সাজগোজেও নতুন চমক দেখা যায়। রংবেরঙের জামাকাপড় গায়ে দিয়ে মেয়ে-জামাই শ্বশুরবাড়ির পথে রওনা দেন। আদরের জামাইকে প্রদীপ জ্বেলে বরণ করে নেন শাশুড়ি। একে একে হয় আশীর্বাদ পর্ব, উপহার আদান-প্রদান ও খাওয়া-দাওয়া। এদিন শাশুড়ি মা মেয়ে জামাইয়ের জন্য থালায় সাজিয়ে দেন রকমারি পদ। পোলাও, মাংস থেকে শেষপাতে মিষ্টি দই কিছুই বাদ থাকে না এদিনের আয়োজনে। বাঙালির এই প্রচলিত অনুষ্ঠানের মধ্যে দিয়েই দুই পরিবারের মধ্যে ভালোবাসা আরও গভীর হয়।

অনেক শাশুড়ি এদিন শাস্ত্র মেনে ষষ্ঠীর ব্রতও পালন করেন। মূলত মেয়ে জামাইয়ের মঙ্গল কামনায় এই ষষ্ঠী রাখেন শাশুড়িরা। তবে শাস্ত্রে এই নিয়মের পাশাপাশি শুভ রঙের কথাও উল্লেখ রয়েছে। জামাইষষ্ঠীর এই শুভদিনে রাশি মেনে জাতক-জাতিকারা নির্দিষ্ট রঙের জামা পরলে ভাল ফল লাভ হয়। সংসারে সুখ শান্তি বিরাজ করবে। আসুন জেনে নেওয়া যাক জামাইষষ্ঠীর এই শুভদিনে কোন রঙের পোশাক পরবেন।

আরও পড়ুন: নজর কাড়ুন জামাইয়ের, পাতে অবশ্যই রাখুন এই ১১ পদ

মেষ: মেষ রাশির জন্য লাল রঙকে অত্যন্ত সৌভাগ্যজনক বলে ধরা হয়। জামাইষষ্ঠীর দিনে নিশ্চিন্তে লাল পোশাক পরতে পারেন। এছাড়াও হলুদ এবং কমলা রঙও শুভ ফলদায়ক হতে পারে।

বৃষ: বৃষ রাশির জাতক-জাতিকাদের জন্য হালকা নীল এবং সাদা রঙ বিশেষভাবে উপযোগী। জামাইষষ্ঠীতে এই দুই রঙের পোশাক পরলে তা ইতিবাচক প্রভাব ফেলতে পারে।

মিথুন: মিথুন রাশির জামাই, শাশুড়ি বা অন্যান্যরা যদি সবুজ, সাদা কিংবা গোলাপি রঙের পোশাক বেছে নেন, তবে দাম্পত্য সম্পর্ক আরও মজবুত হতে পারে। এই রঙগুলি শুভ ফল আনতে পারে।

কর্কট: কর্কট রাশির মানুষজন রুপালি, সোনালি এবং লাল রঙের জামাকাপড় বেছে নিতে পারেন। এসব রঙে শুভ শক্তির প্রভাব থাকতে পারে।

সিংহ: সিংহ রাশির ব্যক্তিদের জন্য সাদা, কমলা এবং হলুদ রঙের পোশাক শুভফলদায়ক হতে পারে। জামাইষষ্ঠীর অনুষ্ঠানে এই রঙের পোশাক মানসিক প্রশান্তি ও সৌভাগ্য আনতে পারে।

কন্যা: কন্যা রাশির জন্য সাদা, হলুদ, নীল ও সবুজ রঙ বিশেষভাবে অনুকূল। এই রঙগুলির যেকোনোটি পরিধান করলে জীবনে ইতিবাচক পরিবর্তন আসতে পারে।

তুলা: তুলা রাশির জাতক-জাতিকাদের জন্য সাদা, নীল, আকাশি এবং কমলা রঙ অত্যন্ত শুভ। এই রঙের পোশাক পরলে বৈবাহিক জীবন আরও আনন্দময় হতে পারে।

বৃশ্চিক: বৃশ্চিক রাশির লোকজনের জন্য হলুদ, লাল এবং কমলা রঙ সৌভাগ্যের প্রতীক। এই রঙে জামাইষষ্ঠীর দিন উদযাপন করলে সম্পর্কের দৃঢ়তা বাড়তে পারে।

ধনু: ধনু রাশির জন্য হালকা হলুদ, নীল ও বেগুনি রঙ বিশেষভাবে অনুকূল বলে ধরা হয়। এই রঙগুলি সম্পর্ক আরও দৃঢ় করে এবং জীবনে ইতিবাচকতা আনে।

মকর: মকর রাশির জাতক-জাতিকারা বেগুনি, নীল এবং হলুদ রঙের পোশাক বেছে নিলে শুভফল লাভের সম্ভাবনা থাকে। এই রঙে জামাইষষ্ঠী উদযাপন করলে সৌভাগ্য বেড়ে যায়।

কুম্ভ: কুম্ভ রাশির জন্য নীল, লাল ও বেগুনি রঙ বিশেষ শুভ। এই রঙগুলোর পোশাক পরিধান করলে শুধু জামাইষষ্ঠীই নয়, পুরো বছরই মঙ্গলময় কাটতে পারে।

মীন: মীন রাশির জাতক-জাতিকাদের জন্য কমলা, হলুদ, গোলাপি ও সাদা রঙ ভালো ফলদায়ক। এসব রঙে জামাইষষ্ঠীর দিন উদযাপন করলে জীবনে শান্তি ও সৌভাগ্য আসতে পারে।

দেখুন অন খবর